**** **Cynllun TAPS Cymru ar gyfer Asesiad Ffocws**

|  |  |  |  |
| --- | --- | --- | --- |
| **Pwnc Gwyddoniaeth a DT:** Grymoedd neu Ddeunyddiau | Blwyddyn 5  9-10 oed | | Teitl: Rhedfa farblis |
| **Ffocws yr Ymholiad**  gwerthuso a diwygio’r canlyniadau | | **Cyd-destun y Cynnwys**  sut mae grymoedd yn gallu effeithio ar symudiadau | |
| **Ffocws yr Asesiad**   * Ydy plant yn gallu mireinio eu cynllun mewn ymateb i ddata prawf? * Ydy’r plant yn gallu gwerthuso eu canlyniadau yn nhermau grymoedd? | | | |
| **Gweithgaredd** *Heddiw byddwn ni’n beirianwyr.*  Her grŵp: creu rhedfa farblis, lle mae’r farblen yn symud am gyn hired â phosib.  Trafodwch: dewisiadau’r cynllun (e.e. arwynebau gwastad neu diwbiau); adnoddau sydd ar gael (ac a oes unrhyw gyfyngiadau e.e. x ffyn lolipop, gwellt sy’n plygu, Blu Tack, selotep, tiwbiau cerdyn i bob grŵp); a faint o amser sydd ar gael.  Rhowch stopwats i bob grŵp fel y gallant brofi dro ar ôl tro i weld a yw’r rhedfa’n gwella wrth fynd ymlaen (cymryd mwy o amser i’r farblen gwblhau’r rhedfa).  Cofnodi penodol: nodiadau arsylwi’r athro neu’r disgyblion i roi nodiadau ar y cynllun/ffotograff er mwyn labelu gwelliannau a dangos lle mae’r farblen yn arafu/newid cyfeiriad.  **Addasu’r gweithgaredd**  **Cymorth:** Darparu lluniau ar gyfer syniadau cychwynnol, oedi i fenthyg syniadau.  **Estyniad:** Ychwanegu maen prawf arall e.e. cynnwys twnnel, cynnwys pont, osgoi rhwystrau  **Syniadau eraill:** Cyd-destun posib: cludo ar hyd [twneli'r post](https://www.postalmuseum.org/visit/for-schools/learning-resources/mailrail-crest-activities/).  **Cwestiynau i gefnogi trafodaeth**   * Beth sy’n arafu’r farblen? * Allwch chi ddefnyddio ffrithiant i arafu’r farblen? * Allwch chi ddefnyddio troadau i arafu’r farblen? * Sut allwch chi gyflymu’r farblen fel ei bod yn troi wrth gornelu? * Ydych chi wedi amseru’r rhedfa? * Sut ydych chi wedi newid y rhedfa? * Pa effaith gafodd eich newidiadau? | | | |
| **Dangosyddion Asesu**  **Heb eu bodloni hyd yma:** Mae’n canolbwyntio ar greu heb werthuso e.e. nid yw’n profi’r cynllun nac yn ystyried profion er mwyn gwella neu awgrymu gwelliannau.  **Wedi bodloni:** Mae’n profi ac amseru’r rhedfa, yn defnyddio canlyniadau’r prawf i werthuso a newid y cynllun/model. Mae’n dechrau esbonio symudiadau’r farblen yn nhermau grymoedd ac ati e.e. *mae’r darn yma’n anwastad iawn ac felly mae ffrithiant yn arafu’r farblen, mae’n ludiog yma felly mae’n stopio – mae gormod o ffrithiant.*  **Dulliau posib o fynd ymhellach:** Gwerthuso’r cynllun/model yn barhaus. Mae’n gallu esbonio effaith y newidiadau ac yn gallu gweld problemau gyda’r cynllun e.e. *mae’n dibynnu ar ongl y bwrdd felly roedd rhaid i ni gadw’r un llyfr oddi tano - dylen ni ychwanegu hynny at y meini prawf llwyddiant tro nesaf.* | | | |



Bocs disgyblion 3 – asesu eu syniadau eu hunain. Gweler pyramid TAPS am fwy o enghreifftiau.